钦定古今图书集成/明伦汇编/闺媛典/第228卷 > 张经济妻王氏
## 钦定古今图书集成/明伦汇编/闺媛典/第228卷 > 张经济妻王氏

按《雄县志》：“王氏，张经济妻。年二十六，夫亡，子裕方四
岁，姑亦寡居，氏备极孝养。明末荒旱频仍，人相食，氏
携孤剟野草，剥树皮以延朝夕。亲族或怜而馈食，必
以奉姑。裕长娶妇，姑随长子去邻邑，氏不能从，泣送
数十里，不忍舍。贫无立锥，租屯地，子耕母馌，携其妇
同刈割负戴，伏腊备衣送姑，不顾己之有无。姑死，凡”
殡葬费，与伯氏均裕。耕耨之暇，氏每教曰：“读书不成，
力弗逮也，但躬耕修行，毋贻先世羞，则可矣。”